आमा बनिन् सारापोभा
पाँचपल्टकी ग्रान्ड स्लाम विजेता मारिया सारापोभालाई हालै पुत्रलाभ भएको छ । रुसी टेनिस स्टार सारापोभाले ‘थियोडोर’ नामको बच्चालाई जन्म दिएको शुक्रबारमात्र सार्वजनिक गरेकी छन् । ३५ वर्षीया पूर्वविश्व नम्बर एक रसी टेनिस स्टार सारापोभा र ४२ वर्षीय बेलायती व्यापारी अलेक्जान्डर गिल्केसको थियोडोर पहिलो सन्तान हो । सन् २०२० को डिसेम्बरमा सारापोभा र गिल्केसले इन्गेजमेन्ट गरेका थिए ।
न्युयोर्क — पाँचपल्टकी ग्रान्ड स्लाम विजेता मारिया सारापोभालाई हालै पुत्रलाभ भएको छ । रुसी टेनिस स्टार सारापोभाले ‘थियोडोर’ नामको बच्चालाई जन्म दिएको शुक्रबारमात्र सार्वजनिक गरेकी छन् । ३५ वर्षीया पूर्वविश्व नम्बर एक रसी टेनिस स्टार सारापोभा र ४२ वर्षीय बेलायती व्यापारी अलेक्जान्डर गिल्केसको थियोडोर पहिलो सन्तान हो । सन् २०२० को डिसेम्बरमा सारापोभा र गिल्केसले इन्गेजमेन्ट गरेका थिए ।थियोडोरको जन्म जुलाई १ मा भएको सारापोभाले इन्स्टाग्राममार्फत तस्बिर सार्वजनिक गरेकी हुन् । सारापोभाले अप्रिलमा आफू गर्भवती भएको खुलासा गरेकी थिइन् । सारापोभा चारै ग्रान्ड स्लाम उपाधि जित्ने थोरै महिला खेलाडीका सूचीमा पर्छिन् । उनी खेलाडी जीवनमा अस्ट्रेलियन ओपन, फ्रेन्च ओपन, विम्बल्डन र युएस ओपन जित्ने १० महिला खेलाडीमध्ये एक हुन् ।सन् २००४ मा सारापोभाले १७ वर्षकी उमेरमा प्रमुख उपाधिको रुपमा विम्बल्डन जितेकी थिइन् । त्यसपछि उनले २००६ मा युएस ओपन, २००८ मा अस्ट्रेलियन ओपन तथा २०१२ र २०१४ मा दुईपल्ट फ्रेन्च ओपन जितेकी थिइन् । सारापोभाले २०१२ को लन्डन ओलम्पिक रजत पदक जितेकी हुन् । उनी ओलम्पिक फाइनलमा अमेरिकी सेरेना विलियम्ससँग पराजित भएकी थिइन् ।